CELEX: 62011CA0443
Language: et
Date: 2013-04-11 00:00:00
Title: Kohtuasi C-443/11: Euroopa Kohtu (kolmas koda) 11. aprilli 2013 . aasta otsus (Rechtbank Amsterdam (Madalmaad) eelotsusetaotlus) — F. P. Jeltes, M. A. Peeters, J. G. J. Arnold versus Raad van bestuur van het Uitvoeringsinstituut werknemersverzekeringen (Võõrtöötajate sotsiaalkindlustus — ELTL artikkel 45 — Määrus (EMÜ) nr 1408/71 — Artikkel 71 — Täielikult töötu ebatüüpiline piirialatöötaja, kes on säilitanud isiklikud ja tööalased sidemed liikmesriigiga, kus ta viimati töötas — Määrus (EÜ) nr 883/2004 — Artikkel 65 — Õigus saada hüvitist elukohaliikmesriigis — Viimase töökoha liikmesriigi keeldumine maksmisest — Lubatavus — Euroopa Kohtu 12. juuni 1986 . aasta otsuse kohtuasjas 1/85: Miethe asjakohasus — Üleminekusätted — Artikli 87 lõige 8 — Mõiste „muutumatu olukord” )

1.6.2013   
            
            
               ET
            
            
               Euroopa Liidu Teataja
            
            
               C 156/8
            
         Euroopa Kohtu (kolmas koda) 11. aprilli 2013. aasta otsus (Rechtbank Amsterdam (Madalmaad) eelotsusetaotlus) — F. P. Jeltes, M. A. Peeters, J. G. J. Arnold versus Raad van bestuur van het Uitvoeringsinstituut werknemersverzekeringen
   (Kohtuasi C-443/11) (1)
   
   (Võõrtöötajate sotsiaalkindlustus - ELTL artikkel 45 - Määrus (EMÜ) nr 1408/71 - Artikkel 71 - Täielikult töötu ebatüüpiline piirialatöötaja, kes on säilitanud isiklikud ja tööalased sidemed liikmesriigiga, kus ta viimati töötas - Määrus (EÜ) nr 883/2004 - Artikkel 65 - Õigus saada hüvitist elukohaliikmesriigis - Viimase töökoha liikmesriigi keeldumine maksmisest - Lubatavus - Euroopa Kohtu 12. juuni 1986. aasta otsuse kohtuasjas 1/85: Miethe asjakohasus - Üleminekusätted - Artikli 87 lõige 8 - Mõiste „muutumatu olukord”)
   2013/C 156/12
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank Amsterdam
   
      Põhikohtuasja pooled
   
   
      Hagejad: F. P. Jeltes, M. A. Peeters, J. G. J. Arnold
   
      Kostja: Raad van bestuur van het Uitvoeringsinstituut werknemersverzekeringen
   
      Ese
   
   Eelotsusetaotlus — Rechtbank Amsterdam — ELTL artikli 45, Euroopa Parlamendi ja nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires (EÜT L 257, lk 2) artikli 7 lõike 2, nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (EÜT 1997, L 28, lk 1; ELT eriväljaanne 05/03, lk 3) artikli 71 ja Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide kooskõlastamise kohta (ELT L 166, lk 1; ELT eriväljaanne 05/05, lk 72) artikli 65 ja artikli 87 lõike 8 tõlgendamine — Täielikult töötu võõrtöötaja — Õigus hüvitistele elukohaliikmesriigis — Töötaja, kellel on liikmesriigis, kus ta viimati töötas, säilinud perekondlikud ja kutsealased sidemed ja kellel on selles liikmesriigis parimad väljavaated uuesti tööd leida — Liikmesriik, kes keeldub oma siseriikliku õiguse alusel ja üksnes seetõttu, et isik elab teises liikmesriigis, sellele töötajale andmast töötushüvitist
   
      Resolutsioon
   
   
               1.
            
            
               Pärast Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide kooskõlastamise kohta, muudetud Euroopa Parlamendi ja nõukogu 16. septembri 2009. aasta määrusega (EÜ) nr 988/2009, jõustumist ei tohiks selle määruse artikli 65 sätteid tõlgendada lähtuvalt Euroopa Kohtu 12. juuni 1986. aasta otsusest kohtuasjas 1/85: Miethe. Seoses täielikult töötu piirialatöötajaga, kes on säilitanud liikmesriigiga, kus ta viimati töötas, sellised tihedad isiklikud ja tööalased sidemed, et tal on just selles riigis parimad väljavaated tööle naasta, tuleb seda artiklit 65 mõista nii, et selline töötaja võib teha ennast täiendavalt nimetatud riigi tööhõiveametile kättesaadavaks, kuid mitte selleks, et saada viimaselt töötushüvitist, vaid üksnes eesmärgiga saada teenuseid seal uue töökoha leidmiseks.
            
         
               2.
            
            
               Töötajate vaba liikumist käsitlevaid eeskirju, eelkõige neid, mis sisalduvad ELTL artiklis 45, tuleb tõlgendada nii, et nendega ei ole vastuolus, kui viimase töökoha liikmesriik keeldub siseriikliku õiguse alusel andmast täielikult töötule piirialatöötajale, kellel on selles liikmesriigis parimad väljavaated uuesti tööd leida, töötushüvitist põhjendusel, et see töötaja ei ela tema territooriumil, tingimusel et kooskõlas määruse nr 883/2004, muudetud määrusega nr 988/2009, artikli 65 sätetega on kohaldatavateks õigusaktideks elukohajärgse liikmesriigi õigusaktid.
            
         
               3.
            
            
               Määruse nr 883/2004, muudetud määrusega nr 988/2009, artikli 87 lõike 8 sätteid tuleb kohaldada täielikult töötute piirialatöötajate suhtes, kes neid sidemeid arvesse võttes, mille nad on oma viimase töökoha liikmesriigiga säilitanud, saavad kooskõlas nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, selle nõukogu 2. detsembri 1996. aasta määrusega (EÜ) nr 118/97 muudetud ja ajakohastatud redaktsioonis, muudetud Euroopa Parlamendi ja nõukogu 17. juuni 2008. aasta määrusega (EÜ) nr 592/2008, artikliga 71 selle liikmesriigi õigusaktide alusel töötushüvitisi selles liikmesriigis.
            
         
               4.
            
            
               Mõistet „muutumatu olukord” määruse nr 883/2004, muudetud määrusega nr 988/2009, artikli 87 lõike 8 tähenduses tuleb hinnata siseriiklikest sotsiaalkindlustusalastest õigusaktidest lähtuvalt. Siseriikliku kohtu ülesanne on kontrollida, kas sellised töötajad nagu M. A. Peeters ja J. G. J. Arnold vastavad nendes õigusaktides ette nähtud nõuetele, et taotleda kooskõlas määruse nr 1408/71, selle määrusega nr 118/97 muudetud ja ajakohastatud redaktsioonis, muudetud määrusega nr 592/2008, artikliga 71 nimetatud õigusaktide alusel makstud töötushüvitise maksmise taastumist.
            
         
      (1)  ELT C 355, 3.12.2011.